Diari Oficial de la Generalitat Valenciana


Sumari del DOGV 9654, del 03-08-2023 (2023/8751)

RESOLUCIÓ de 2 d'agost de 2023, del conseller de Sanitat, per la qual es deixa sense efecte la Resolució de 24 de març de 2022, de la consellera de Sanitat Universal i Salut Pública, per la qual es dicten mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la covid-19.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9654

Data del DOGV
:   03-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8751


Data del document
:   02-08-2023

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * legislació
    * malaltia infecciosa
    * salut pública

RESOLUCIÓ de 2 d'agost de 2023, del conseller de Sanitat, per la qual es deixa sense efecte la Resolució de 24 de març de 2022, de la consellera de Sanitat Universal i Salut Pública, per la qual es dicten mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la covid-19. [2023/8751]  
Antecedents de fet  
  
L'Acord de 19 de juny de 2020, del Consell, sobre mesures de prevenció enfront de la covid-19, que emparà que la persona titular de la conselleria amb competències en Sanitat adoptara les mesures necessàries per a la seua aplicació d'acord amb la normativa, assenyalava també al punt huité «Les mesures recollides com a annexos al present acord, que serà objecte de publicació en el Diari Oficial de la Generalitat Valenciana, tenen caràcter temporal i produiran efectes a partir del dia 21 de juny de 2020 i fins a la finalització de la crisi sanitària ocasionada per la covid-19, en funció de l'evolució dels indicadors sanitaris i epidemiològics».  
Amb data 5 de juliol de 2023 es va publicar en el BOE, l'Ordre SND/726/2023, de 4 de juliol, per la qual es publica l'Acord del Consell de Ministres de 4 de juliol de 2023, pel qual es declara la finalització de la situació de crisi sanitària ocasionada per la covid-19.  
Aquest acord va declarar la finalització de la situació de crisi sanitària ocasionada per la covid-19 , el cessament de les mesures contingudes en els capítols II, III, IV, V (excepte les del seu article 27), VI i VII i en la disposició addicional cinquena de la Llei 2/2021, de 29 de març, i, en particular, de les relatives a l'ús obligatori de les màscares i va instar la ciutadania i a les autoritats sanitàries al seguiment de les recomanacions recollides en l'annex d'aqueix mateix acord.  
En conseqüència, les resolucions en matèria en salut pública a conseqüència de la situació de crisi sanitària ocasionada per la covid-19, vigents en l'àmbit de la Comunitat Valenciana fins a aqueixa data, van perdre la seua eficàcia amb l'Acord del Consell de Ministres de 4 de juliol de 2023.  
No obstant això, per seguretat jurídica, es fa convenient dictar resolució deixant sense efecte la Resolució de 24 de març de 2022, de la consellera de Sanitat Universal i Salut Pública, per la qual es dicten mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la covid-19, així com les dues modificacions efectuades a aquesta, per sengles resolucions de 29 de març de 2022 i de 21 d'abril de 2022, de la consellera de Sanitat Universal i Salut Pública,  
  
Fonaments de dret  
1. La Generalitat, mitjançant la Conselleria de Sanitat, té competència exclusiva en matèria d'higiene, de conformitat amb l'article 49.1.11 a) de l'Estatut d'Autonomia, i competència exclusiva en matèria d'organització, administració i gestió de totes les institucions sanitàries públiques dins del territori de la Comunitat Valenciana, de conformitat amb l'article 54.1 del mateix text legal.  
2. L'article 81.1 b) de la Llei 10/2014, de 29 de desembre, de la Generalitat, de Salut de la Comunitat Valenciana assenyala que, en el marc del que s'estableix en la legislació bàsica estatal, tenen el caràcter d'autoritat pública sanitària la persona titular de la conselleria competent en matèria de sanitat.  
En virtut d'això, resolc:  
  
Primer. Pèrdua d'efectes  
Cessar en l'aplicació de les mesures contingudes recollides en la Resolució de 24 de març de 2022, de la consellera de Sanitat Universal i Salut Pública, per la qual es dicten mesures en matèria de salut pública en l'àmbit de la Comunitat Valenciana, a conseqüència de la situació de crisi sanitària ocasionada per la covid-19, tot això de conformitat amb les mesures establides en l'Acord del Consell de Ministres de 4 de juliol de 2023, pel qual es declara la finalització de la situació de crisi sanitària ocasionada per la covid-19, aprovat per Ordre SND/726/2023, de 4 de juliol, del Ministeri de Sanitat.  
Segon. Eficàcia  
La present resolució produirà efectes des del mateix dia de la seua publicació en el Diari Oficial de la Generalitat Valenciana.  
  
S'adverteix que la present resolució posa fi a la via administrativa i s'hi podrà interposar recurs contenciós administratiu en el termini de dos mesos, comptats des de l'endemà de la seua notificació, davant la Sala contenciosa administrativa del Tribunal Superior de Justícia de la Comunitat Valenciana, d'acord amb el que s'estableix en la Llei 29/1998, de 13 de juliol, reguladora de la jurisdicció contenciosa administrativa, o recurs potestatiu de reposició davant el mateix òrgan que va dictar l'acte, en el termini d'un mes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que puga interposar-se qualsevol altre recurs dels previstos en la legislació vigent.  
  
València, 2 d'agost de 2023.- El conseller de Sanitat: Marciano Gómez Gómez.